તા.06ના કાળી ચૌદશ નિમિતે દીપમાળાનું આયોજન કરવામાં આવશે, તા.07ના દીપાવલીનાં દિવસે વિશેષ દીપમાળાનું આયોજન કરવામાં આવશે. લક્ષ્મીપૂજન તથા ચોપડા પૂજન સાંજે 07-30 થી 08-30 દરમ્‍યાન કરવામાં આવશે. જેમાં વેપારીઓ તેમજ ભકતો પણ પોતાના ચોપડાનું પૂજન કરાવી પૂજામાં જોડાઈ શકશે. તા.08 ના નૂતન વર્ષના પ્રારંભે પ્રાતઃઆરતીમાં વિશ્‍વકલ્‍યાણ તેમજ વિશ્‍વશાંતી માટે શ્રી સોમનાથ મહાદેવને યાચના કરવામાં અવશે. સાંજે 4 થી 6 શ્રી સોમનાથ મંદિર, શ્રી રામ મંદિર, શ્રી ગીતા મંદિર, શ્રી લક્ષ્મીનારાયણ મંદિર, શ્રી ભાલકા મંદિર ખાતે અન્‍નકૂટ દર્શનનું વિશેષ આયોજન કરવામાં આવશે. શ્રી સોમનાથ ટ્રસ્‍ટના અતિથિગૃહો ખાતે આવતા યાત્રીઓ દીપોત્‍સવનો લાભ લઈ શકે તે માટે ફટાકડા, રોશની સહીતથી ઉર્જાનો ઉત્‍સવ દીપાવલી ઉજવાય તે પ્રકારનું વિશેષ આયોજન કરવામાં આવેલ છે. દીપોત્‍સવ પર્વે સોમનાથ દાદાના દર્શન અને કૃષ્‍ણકૃપા પ્રાપ્‍ત કરવા શ્રી સોમનાથ મંદિર ટ્રસ્‍ટનું જાહેર નિમંત્રણ છે.